Englische Sprache

Die englisch Schbrooch (korz Englisch, aichni Schraibwais English) iss e germanischi Schbrooch, wu urspringlich uff de Britische Insle behaimad iss, die zum weschtgermanische Zwaich gheert.
De Name vun de Schbrooch dud sich vun de hisdoorisch Reschion unn vum Volg vun de Angle ablaite.
Im Vaglaich zu ehre nägschde Vawande aus em weschtgermanische Zwaich, d. h. vor allem vun de friesische Schbrooch unn em Niererdaidsche, hot die englisch Schbrooch im Laaf vun de Zaid starge Sunnerendwigglunge ausgebild, wu se haid vun alle nohe vawande Schbrooch daidlich abhewwe.

Im Laaf vun de Johrhunnadde hot sich Englisch bis haid zu änner Weldschbrooch endwiggeld, die wu haid waider verbraid uff de Ärd iss, als jeri anneri Schbrooch uff dere Weld.
Es Englische werd in de Schule vun viele Länner als erschdi Fremdschbrooch unnerrichd unn iss aa die offiziell Schbrooch vun de määschde Organisatione. Viele vun denne nutze näwer Englisch awwer aa noch annere Schbrooche.

In Englische Tegschde werd es glaiche Alfabet wie im Ladainische benutzd.

 Die englischschbroochisch Weld 

Haidzedaa dunni weldwaid iwwer 340 Millione Mensche Englisch als Muddaschbrooch babble.
Dodezu kumme dann noch die Zwäddschbroochla dezu dere ehr Zahl uugfähr zwische 200 Millione unn waid iwwer 1 Milliadde Mensche bedraad.

 Amtsschbrooch 

In folgende Lända is Englisch die Amtsschbrooch. Hinnedro is die Anzahl vun Muddaschboochla gegewwe, sofern ma se kenne.http://de.wikipedia.org/wiki/Englische_Sprache#Amtssprache

 Antigua unn Barbuda
 Auschdralje 16 Millionen 
 Bahamas
 Barbados 13.000
 Belize
 Bermuda 50.000
 Botswana
 Britische Jungferninseln
 Dominica
 Eswatini
 Falklandinseln
 Fidschi 15.000
 Gambia
 Ghana
 Grenada
 Guyana
 Indien 320.000 
 Irlond 4 Millionen
 Jamaika
 Kamerun
 Kannada 17,1 Millionen
 Kenia Kiribati 340
 Lesotho
 Liberia 69.000
 Malawi 16.000
 Malta 2.400
 Malaysia
 Marshallinseln
 Mauritius 3.000
 Mikronesien 3.500
 Namibia 11.000
 Nauru 560
 Nai'seeland 3 Millionen 
 Nigeria
 Pakistan
 Palau 20.000
 Papua-Neuguinea 50.000
 Philippinen etwa 40.000 (meist US-Amerikaner)
 Ruanda
 Salomonen
 Sambia 41.000
 Samoa Seychellen 1.600
 Sierra Leone
 Simbabwe 375.000
 Singapur 227.000
 St. Kitts und Nevis
 St. Lucia
 St. Vincent und die Grenadinen
 Südafrika 3,5 Millionen
 Südsudan
 Tonga
 Trinidad und Tobago
 Tuvalu
 Uganda
 Vanuatu 1.900
 Va'änischdes Käänischraisch 60 Millionen
 Va'änischde Schdaade vun Amerika 210 Millionen (Amtsschbrooch nur mansche Bundesstaate, uff Bundesebene nur de facto; guggsch ah Schbrooche in de Vaainischde Schdaade)

Englisch is außadem ä Amtsschbrooch vun de Afrikanische Union, de Organisation Amerikanischer Staate, de UNASUR, de EU unn ääni vun de sechs Amtsschbrooche vun de Verainde Nadsione.

Nachweise

Kategorie:Schbrooche